Document ID: /roh_data/filtered/fineweb-2-filterrobots_roh.jsonl.gz/59103

Ils Danais valan sper ils Svizzers sco ils favurits da gruppa. Il Danemarc persvada oravant tut en la defensiun. En ils quatter gieus da la Nations League han ils Danais incassà sulet in gol. Tuttina è l‘equipa da Vladimir Petkovic il favurit. Ils Svizzers han gudagnà 11 dals davos 12 gieus da chasa ed ina giada giugà pari.
Cun ina victoria pudessan ils Svizzers gia far in emprim pass direcziun campiunadi europeic. L‘emprim gieu da qualificaziun han ils Svizzers numnadamain gudagnà la sonda a Tiflis cunter la Georgia cun 2:0. Avant la pausa aveva l‘equipa da Petkovic gì difficultads da crear schanzas da gol, suenter la pausa avevan Granit Xhaka e collegas dentant persvadì.
Il Radio Rumantsch rapporta live dal gieu Svizra - Danemarc, quai a partir da las 20:00 uras.
RR actualitad 17:00